open-index/open-wikipedia-markdown huggingface dataset:
Αρχοντορεμπέτικο

Το **αρχοντορεμπέτικο τραγούδι** (ή και πιο γενικά και συνηθέστερα στον πληθυντικό: **αρχοντορεμπέτικα**) είναι ένα είδος μουσικής που γεννήθηκε και εμφανίστηκε στην Ελλάδα πριν την δεκαετία του 1950 και το οποίο αναπτύχθηκε αλλά και άκμασε κατά τα χρόνια της και ήδη από το ξεκίνημα του. Αποτελεί σχολή ενός τραγουδιού που σε γενικές γραμμές συνδύαζε λαϊκότροπους -συχνά χιουμοριστικούς- στίχους και μουσική (επηρεασμένο σαφώς από το ρεμπέτικo), με δυτικότροπες (ευρωπαϊκές) ενορχηστρωτικές επιρροές. 

## Ιστορικό
Πρώτο τραγούδι της σχολής αυτής ήταν «Το τραμ το τελευταίο» που ακούστηκε κατά την διάρκεια του προγράμματος της αθηναϊκής επιθεώρησης του Αλέκου Σακελλάριου και του Χρήστου Γιαννακόπουλου *Άνθρωποι, άνθρωποι* το 1948, το οποίο έχει στίχους δικούς τους και του Κώστα Γιαννίδη  και μουσική του Μιχάλη Σουγιούλ, ενώ στην ερμηνεία ήταν η Σπεράντζα Βρανά· ωστόσο στην πρώτη ηχογράφηση του στην δισκογραφία το ερμήνευσαν ο Τώνης Μαρούδας και ο Νίκος Παπαδάκης. Η σειρά των τραγουδιών αυτών στο σύνολο της γνώρισε ιδιαίτερη επιτυχία, ενώ αρκετά άφησαν εποχή μένοντας πολύ γνωστά για δεκαετίες αλλά και μέχρι και σήμερα, ωστόσο ως μουσικό είδος είχε σχετικά βραχύβια ζωή αφού μέχρι την δεκαετία του 1960 είχε περάσει στο περιθώριο και δεν είχε πλέον την απήχηση των προηγούμενων ετών· συμβολικά ο θάνατος του Μιχάλη Σουγιούλ -που θεωρείτο και ο «πατέρας του αρχοντορεμπέτικου»- το 1958 σηματοδοτεί και το τέλος της.

Το λεγόμενο αρχοντορέμπετικο ως ονομασία πρωτοσυναντάται ήδη από την περίοδο του Μεσοπολέμου, τις δεκαετίες του 1920 και του 1930.

## Πρόσωπα
Σπουδαίοι συνθέτες και συντελεστές του αρχοντορεμπέτικου ήταν οι Γιάννης Βέλλας, Ζακ Ιακωβίδης, Κώστας Καπνίσης, Γιώργος Μουζάκης, Τάκης Μωράκης, Ιωσήφ Ριτσιαρδής, Μιχάλης Σουγιούλ, ενώ οι στιχουργοί τους αντιστοίχως ήταν θεατρικοί συγγραφείς όπως ο Αλέκος Σακελλάριος, ο Γιώργος Τζαβέλλας, ο Χρήστος και ο Γιώργος Γιαννακόπουλος. Κύριοι ερμηνευτές των τραγουδιών αυτών υπήρξαν ο Νίκος Γούναρης, ο Τζίμης Μακούλης, ο Τώνης Μαρούδας, η Μάγια Μελάγια ο Φώτης Πολυμέρης, καθώς και το συγκρότημα Τρίο Κιτάρα (Γιώργος Δημάκης, Γιώργος Κεφαλάς και Ανδρέας Ζαφειρίου) και το ντουέτο Κορώνης-Φίλανδρος (δηλ. ο Σπύρος Κορώνης και ο Φίλανδρος Μάρκου).

## Παραπομπές


## Πηγές
* Ηρακλής Ευστρατιάδης, ''Μια ιστορία... ένα τραγούδι... - 100 αγαπημένα τραγούδια και οι ιστορίες τους'', εκδόσεις «Τούμπης», Αθήνα 2007. ISBN 978-960-540-759-9.

Κατηγορία:Μουσική
Κατηγορία:Μουσική στην Ελλάδα
Σάμομπορ επί του Δρίνου

Το **Σάμομπορ επί του Δρίνου** (σερβικά κυριλλικά: *Самобор на Дрини*, σερβικά λατινικά: *Samobor na Drini*) είναι μεσαιωνικό φρούριο επί του Δρίνου, εντός του εδάφους του Δήμου του Νόβο Γκόραζντε, στη Σερβική Δημοκρατία της Βοσνίας της Βοσνίας και Ερζεγοβίνης. Το φρούριο ανεγέρθηκε κατά την διάρκεια του 14ου αιώνα από τον Σάνταλι Χράνιτς της δυναστείας των Κόσατσα, ο οποίος και το διατήρησε υπό τον έλεγχό του έως την κατάληψή του από τους Οθωμανούς, το 1465. Σήμερα, το φρούριο και ο περιμετρικός αυτού χώρος είναι καταγεγραμμένα εντός του καταλόγου των εθνικών μνημείων της Βοσνίας και Ερζεγοβίνης.

## Δείτε επίσης
* Εθνικά μνημεία του Νόβο Γκόραζντε

## Παραπομπές


Κατηγορία:Φρούρια στη Σερβική Δημοκρατία της Βοσνίας
Κατηγορία:Εθνικά μνημεία στο Νόβο Γκόραζντε
Τσερνόμπιλ (πόλη)

*Αυτό το άρθρο αφορά την ίδια την πόλη. Για το πυρηνικό ατύχημα, δείτε την [[Πυρηνικό ατύχημα του Τσερνόμπιλ|καταστροφή του Τσερνομπίλ]]. Για το πυρηνικό εργοστάσιο, ανατρέξτε στο [[Πυρηνικός Σταθμός Παραγωγής Ενέργειας του Τσερνόμπιλ|Πυρηνικό εργοστάσιο του Τσερνομπίλ]]. Για άλλες χρήσεις, δείτε το [[Τσέρνομπιλ|Τσέρνομπιλ (αποσαφήνιση)]] .*

Το **Τσερνόμπιλ** (ρωσικά: Чернобыль), ή **Τσορνόμπιλ** (ουκρανικά: Чорнобиль), είναι πόλη στην περιορισμένη Ζώνη Αποκλεισμού του Τσερνόμπιλ που βρίσκεται στο Ραγιόν Ιβάνκιβ στα βόρεια της Περιφέρειας Κιέβου, κοντά στα σύνορα της Ουκρανίας με τη Λευκορωσία. Το Τσερνόμπιλ βρίσκεται περίπου 90 χιλιόμετρα βορειοανατολικά του Κιέβου και περίπου 140 χιλιόμετρα νοτιοδυτικά της Λευκορωσικής πόλης Γόμελ και 16 χιλιόμετρα από τα σύνορα της Ουκρανίας με τη Λευκορωσία. Η πόλη ήταν το διοικητικό κέντρο του Ραγιόν Τσερνόμπιλ από το 1923 μέχρι που καταργήθηκε το 1988. Πριν την εκκένωσή της, η πόλη είχε περίπου 14.000 κατοίκους.

Η πόλη εκκενώθηκε στις 27 Απριλίου 1986, 30 ώρες μετά το πυρηνικό ατύχημα του Τσερνόμπιλ στον Πυρηνικό Σταθμό Παραγωγής Ενέργειας του Τσερνόμπιλ, το οποίο ήταν το πιο καταστροφικό πυρηνικό ατύχημα στην ιστορία. Ο σταθμός ηλεκτροπαραγωγής ήταν εντός της περιοχής του Ραγιόν Τσερνόμπιλ. Το Πρίπιατ, μια πόλη μεγαλύτερη και πιο κοντά στο εργοστάσιο παραγωγής ηλεκτρικής ενέργειας από το Τσερνόμπιλ, είχε κατασκευαστεί ως κατοικία για τους εργαζόμενους στα εργοστάσια ηλεκτροπαραγωγής. Μετά το ατύχημα, η διοίκηση της περιοχής του Ραγιόν Τσερνόμπιλ μεταφέρθηκε στο γειτονικό Ραγιόν Ιβάνκιβ. Η πόλη Σλαβούτιτς, που χτίστηκε για όσους εγκατέλειψαν το Πρίπιατ, έλαβε τον πληθυσμό που είχε εκκενωθεί από το Τσερνόμπιλ.

Πρόσφατα, οι τραγωδίες του Τσερνομπίλ απεικονίστηκαν σε μια σειρά που ονομάζεται *[[Chernobyl]]*.

Σήμερα το Τσερνόμπιλ είναι ως επί το πλείστον πόλη-φάντασμα, αλλά ένας μικρός αριθμός ατόμων εξακολουθεί να κατοικεί σε σπίτια με ταμπέλες που αναγράφουν: «Ο ιδιοκτήτης αυτού του σπιτιού ζει εδώ».

Οι εργαζόμενοι στο εποπτικό και διοικητικό προσωπικό της Ζώνης Απομόνωσης βρίσκονται στην πόλη σε μακροχρόνια βάση. Υπάρχουν δύο γενικά καταστήματα και ένα ξενοδοχείο για τους τουρίστες, που συνεχίζουν να επισκέπτονται τον χώρο του πυρηνικού ατυχήματος και την πόλη.
[μικρογραφία|Φωτογραφία της πόλης και του σταθμού ηλεκτροπαραγωγής του Τσερνομπίλ από το [Μιρ|σταθμό Mir, 1997.]]

Κατά την εισβολή της Ρωσίας στην Ουκρανία το 2022, η πόλη έπεσε στα χέρια του ρωσικού στρατού.

## Εισβολή της Ρωσίας στην Ουκρανία (2022)
Στις 24 Φεβρουαρίου 2022, την πρώτη ημέρα της εισβολής της Ρωσίας στην Ουκρανία, η πόλη έπεσε στα χέρια των ρωσικών δυνάμεων, ανοίγοντας το δρόμο προς το Κίεβο. Ο Βολοντίμιρ Ζελένσκι περιγράφει αυτή την επίθεση ως «κήρυξη πολέμου στην Ευρώπη».

## Παραπομπές


Κατηγορία:Πόλεις της Ουκρανίας
Κορώνης-Φίλανδρος

**Κορώνης-Φίλανδρος** ονομαζόταν το ελληνικό μουσικό ντουέτο που συναποτελούσαν οι τραγουδιστές Σπύρος Κορώνης και ο Φίλανδρος Μάρκου. 

## Ιστορικό
Πρωτοεμφανίστηκαν τη μεταπολεμική περίοδο όπου και μεσουράνησαν για χρόνια με κύριο μουσικό είδος ενασχόλησης τους να είναι το ελαφρό τραγούδι, ενώ επίσης να έχουν ερμηνεύσει και πολλά αρχοντορεμπέτικα τραγούδια. Ως καλλιτεχνικό δίδυμο ερμήνευσαν πολλά τραγούδια, μεταξύ των οποίων και δικά τους· συνθέτοντας μουσική και γράφοντας στίχο, με ορισμένα εξ αυτών να είναι τα: «Μίλα μας και μη μας αγαπάς», «Τι ωραία που είσαι απόψε», «Τι παθαίνω σαν σε βλέπω να μιλάς», «Είσαι αυτή που φαντάστηκα», και «Παράβλεψε λιγάκι», «Στης Πλάκας τις ανηφοριές», «Κάτι με τραβάει κοντά σου», «Τι έχεις και όλο κλαις», «Κελαηδήστε ωραία μου πουλάκια» Πραγματοποιούσαν εμφανίσεις σε όλη στην Αθήνα και όλη την Ελλάδα, αλλά και κατά καιρούς σε Κύπρο, Ευρώπη και Αμερική.

## Τα μέλη
Ο Σπύρος Κορώνης γεννήθηκε το 1918 και απεβίωσε στις 23 Ιανουαρίου 1984 σε ηλικία 66 ετών. Ο Φίλανδρος Μάρκου γεννήθηκε το 1907 στη Σάμο και απεβίωσε το 1993 στην Αθήνα σε ηλικία 86 ετών, ενώ επίσης είχε παντρευτεί την Άννα, κόρη του τραγουδιστή του ρεμπέτικου Αντώνη Διαμαντίδη (γνωστότερου ως Αντ. Νταλκάς).

## Δίσκοι βινυλίου (LP)
Ενδεικτικά ακολουθούν παρακάτω, ονομαστικά και με αναφορά στη σχετική χρονολογία κυκλοφορίας τους, δίσκοι βινυλίου (LP) - 33 στροφών που έχουν ηχογραφήσει ως δικούς τους το ντουέτο «Κορώνης-Φίλανδρος» αλλά επίσης και άλλοι που έχουν συμμετάσχει. 

### Δικοί τους
* *«Αξέχαστες μελωδίες»* (1968) 
* *«Άλλες εποχές, άλλες μελωδίες»* (1968) 
* *«Τραγούδια του παλιού καλού καιρού»* (1969)
* *«Τραγούδια της ταβέρνας»* (1969) 
* *«Κορώνης-Φίλανδρος»* (1970)
* *«Κορώνης-Φίλανδρος»* (1976) 
* *«Αξέχαστες καντάδες»* (1978)
* *«Τα αρχοντορεμπέτικα, 2: 1950-1960»* (1984)
* *«Άρχισαν τα όργανα»* (1993) 

### Συμμετοχές
* *«Εύθυμα τραγούδια»* (1969)
* *«Υπέροχες μελωδίες»* (1977)
* *«Αθάνατη Εποχή: Tango, Waltz»* (1993)

## Παραπομπές


## Εξωτερικοί σύνδεσμοι
* Discogs: Κορώνης - Φίλανδρος. Discogs.com. Δημοσιεύτηκε: 01/12/2018.
* Reverb LP: Κορώνης - Φίλανδρος. Lp.reverb.com. Δημοσιεύτηκε: 01/12/2018.

Κατηγορία:Ελληνικά μουσικά ντουέτα
Κατηγορία:Έλληνες τραγουδιστές
Σαιν-Σιρ-συρ-Λουάρ

Η **Σαιν Σιρ Σουρ Λουάρ** (γαλλικά: Saint-Cyr-sur-Loire) είναι κοινότητα της Γαλλίας στον νομό Εντρ-ε-Λουάρ στην κεντρική Γαλλία. Βρίσκεται βορειοδυτικά της Τουρ στην αντίθετη όχθη του Λίγηρα. Είναι η τρίτη μεγαλύτερη πόλη στον νομό Εντρ-ε-Λουάρ.

## Αδελφοποιήσεις
* Μόρφου, Κύπρος

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 

Κατηγορία:Κοινότητες της Γαλλίας
Σλοβένι Γκράντετς

Το **Σλοβέν Γκράντετς** (σλοβενικά: **Slovenj Gradec**) είναι κωμόπολη στη βόρεια Σλοβενία. Το 2020 είχε πληθυσμό 7249 κατοίκους. Βρίσκεται στην ιστορική περιοχή της Στυρίας, στο ανατολικό άκρο της οροσειράς Κάραβανκς, στην κοιλάδα Μίσλινια, σε απόσταση περίπου 45 χλμ από το Μάριμπορ και 65 χλμ βορειοανατολικά από την Λιουμπλιάνα.

## Αδελφοποιήσεις
* Μόρφου, Κύπρος

## Παραπομπές


## Εξωτερικοί σύδνεσμοι
* 
* Επίσημη ιστοσελίδα  

Κατηγορία:Πόλεις της Σλοβενίας
Λονδρέζικος Δήμος του Μπαρνέτ

Το **Λονδρέζικο Προάστιο του Μπαρνέτ** (αγγλικά: London Borough of Barnet) είναι προάστιο του Λονδίνου, Αγγλία. Έχει πληθυσμό 384.774 κατοίκους και καλύπτει περιοχή 86,74 τετραγωνικών χιλιομέτρων. Ιδρύθηκε το 1965.

## Αδελφοποιήσεις
* Μόρφου, Κύπρος

## Παραπομπές


## Εξωτερικοί σύνδεσμοι

*Ιστοσελίδα δημοτικού συμβουλίου

Κατηγορία:Δημοτικά Διαμερίσματα του Λονδίνου
Αγία Παρασκευή (συνοικία Μόρφου)

Η **Αγία Παρασκευή** είναι συνοικία του Δήμου Μόρφου. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Μόρφου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα βόρεια συνορεύει με τη Χρυσηλιού, στα ανατολικά με το Αργάκι, στα νότια με την Κάτω Ζώδεια, στα δυτικά με τον Άγιο Μάμα και στα βορειοδυτικά με τον Άγιο Γεώργιο.

## Παραπομπές


Κατηγορία:Συνοικίες Δήμου Μόρφου
Αντώνης Νταλγκάς

Ο **Αντώνης Διαμαντίδης**, γνωστός και με το ψευδώνυμο **Νταλγκάς**, ήταν Έλληνας μουσικός και σημαντική μορφή για το ρεμπέτικο τραγούδι, ενώ υπήρξε τραγουδοποιός, στιχουργός, τραγουδιστής, καθώς και οργανοπαίκτης.

## Βιογραφία
Γεννήθηκε στην περιοχή Μέγα Ρεύμα της Κωνσταντινούπολης το 1892. Από πολύ μικρός ασχολήθηκε με τη μουσική· έμαθε και έπαιζε ούτι και κιθάρα, και κατά το 1910 άρχισε να εργάζεται επαγγελματικά ως τραγουδιστής. Λόγω των όμορφα "τσακισμάτων", και τους «κυματισμών» της φωνής του, απέκτησε το παρατσούκλι *Νταλγκάς* -που στα ελληνικά σημαίνει "πάθος", και στα τουρκικά "κυματισμός"- με το οποίο και έμελλε να γίνει περισσότερο γνωστός στη συνέχεια. Το 1919 νυμφεύτηκε στην Κωνσταντινούπολη την Αργυρώ Νικολάου με την οποία απέκτησαν μια κόρη, την Άννα. 

Τη διετία 1920-1922 μαζί με την ορχήστρα του τραγουδά στο υπερωκεάνιο πλοίο «Βασιλεύς Αλέξανδρος» για τους Έλληνες μετανάστες που ταξιδεύουν στην Αμερική τότε. Στο πλοίο μαθαίνει τα γεγονότα Μικρασιατική καταστροφή και εγκαθίσταται τελικά μόνιμα με την οικογένειά του στην Ελλάδα, συγκεκριμένα στον Πειραιά, ενώ αργότερα μετακόμισε στα Πετράλωνα. 

Στην Ελλάδα αρχίζει να εργάζεται ως τραγουδιστής και μουσικός σε διάφορα κέντρα με σμυρνέικα, λαϊκά, και ρεμπέτικα συγκροτήματα. Μεταξύ των συνεργατών του αυτή την εποχή, υπήρξαν οι Κώστας Τζόβενος, Δημήτρης Σέμσης, Κώστας Καρίπης, Σπύρος Περιστέρης, κ.ά. Την ίδια περίοδο αρχίζει να συνθέτει και δικά του τραγούδια. Στη δισκογραφία εμφανίζεται μεταξύ 1926-1933, ηχογραφώντας κυρίως στην «His Master's Voice», περισσότερα από 400 ρεμπέτικα και παραδοσιακά τραγούδια. Ως τραγουδιστής υπήρξε ιδιαίτερος και ανεπανάληπτος, ενώ λόγω των εξαιρετικών φωνητικών του ικανοτήτων αναδείχτηκε ως ένας από τους καλύτερους -μαζί με τον Κώστα Νούρο και το Βαγγέλη Σωφρονίου- εκτελεστές αμανέδων. Στον Αντώνη Νταλγκά ως ερμηνευτή ανήκει η πρώτη (παλιότερη) ηχογραφημένη στην δισκογραφία εκτέλεση του παραδοσιακού δημοτικού τραγουδιού «Ένας αετός καθότανε», που πραγματοποιήθηκε το 1928.

Μετά το 1933, και ενώ έχει ήδη εγκαταλείψει το ούτι και παίζει κιθάρα, εξαφανίζεται από τη δισκογραφία και αρχίζει να εμφανίζεται σε διάφορες αριστοκρατικές ταβέρνες τραγουδώντας ελαφρά (καντάδες, ρομάντζες, επιθεωρησιακά κ.λ.π.) τραγούδια. Κύριος συνεργάτης του αυτή την εποχή υπήρξε ο Φίλανδρος Μάρκου ο οποίος μετέπειτα νυμφεύτηκε την κόρη του Νταλγκα την Άννα. Μεταξύ 1937-1939, κάνει την εμφάνιση του ξανά ως συνθέτης στη δισκογραφία, με ένα μικρό αριθμό ελαφρών τραγουδιών. Συνεχίζει τις εμφανίσεις του μέχρι το 1941. Με την είσοδο των Γερμανών στην Αθήνα και την έναρξη της Κατοχής, εγκαταλείπει το πάλκο, βυθίζεται στη μελαγχολία και πεθαίνει τελικά στις αρχές του 1945 σε ηλικία 53 ετών.

## Παραπομπές


## Εξωτερικοί σύνδεσμοι
* My Greek FM: Διαμαντίδης Αντώνης ή Νταλγκάς . Ανακτήθηκε: 01/12/2018.

Κατηγορία:Ρεμπέτες
Κατηγορία:Έλληνες τραγουδιστές
Κατηγορία:Έλληνες μουσικοί
Κατηγορία:Έλληνες στιχουργοί
Κατηγορία:Κωνσταντινουπολίτες Έλληνες
Κατηγορία:Έλληνες σαντουρίστες
Κατηγορία:Έλληνες τραγουδοποιοί
Κατηγορία:Έλληνες κιθαρίστες
Γιώργος Προβατάς

Ο **Γιώργος Προβατάς** (γενν. 23 Μαρτίου 1976) είναι Έλληνας πρώην ποδοσφαιριστής και νυν προπονητής ποδοσφαίρου. Ως ποδοσφαιριστής αγωνιζόταν σαν αμυντικός και έχει αγωνιστεί σε όλες τις εθνικές κατηγορίες.

## Βιογραφικό
Ο Γιώργος Προβατάς αγωνίστηκε στους Αιγάλεω, Αθηναϊκό, Α.Ο. Κέρκυρα, Βύζαντα Μεγάρων, Φωστήρα, Α.Ο. Αγίας Παρασκευής, Α.Ο. Αγίου Ιεροθέου, Προοδευτική, Α.Ο. Νέας Ιωνίας και Λαμία, με τη φανέλα της οποίας τερμάτισε την ποδοσφαιρική του καριέρα το 2012. Ως ποδοσφαιριστής πανηγύρισε την κατάκτηση δύο πρωταθλημάτων της Β’ Εθνικής με το Αιγάλεω και τον Α.Ο. Κέρκυρα, δύο πρωταθλημάτων της Δ’ Εθνικής με τον Φωστήρα και την Αγία Παρασκευή και τριών Κυπέλλων της Ε.Π.Σ. Αθηνών, δύο με τον Φωστήρα κι ένα με την Αγία Παρασκευή.  

Με το τέλος της ποδοσφαιρικής του καριέρας ξεκίνησε να εργάζεται ως τεχνικός διευθυντής στον Α.Ο. Κασσιόπης. Επίσης εργάστηκε ως γενικός αρχηγός στη Λαμία, ενώ έχει εργαστεί και σε ακαδημίες διαφόρων συλλόγων. Έχει εργαστεί ως προπονητής στην Λαυρεωτική και τελεύταια εργάζεται στην Ελλάς Ποντίων.

## Πηγές
*Προφίλ Γιώργου Προβατά στο transfermarkt.com
*Προφίλ Γιώργου Προβατά στο transfermarkt.nl

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές ΠΑΣ Λαμίας
ISCED

Η **Διεθνής Πρότυπη Ταξινόμηση της Εκπαίδευσης** είναι έγγραφο που προορίζεται για την ταξινόμηση και την παρουσίαση στατιστικών δεδομένων συγκρίσιμα σε διεθνές επίπεδο. Η τρέχουσα έκδοση υιοθετήθηκε το 2011 από τη Γενική διάσκεψη της UNESCO, ενώ η προηγούμενη υιοθετήθηκε το 1997. Καλύπτει τα επίπεδα εκπαίδευσης 0 (προσχολική εκπαίδευση) έως 8 (διδακτορικές σπουδές).

## Βιβλιογραφία
* A new ISCED: Reflecting today's education systems // Classifications Newsletter.  Number 27, August 2011  pp. 3-5

## Εξωτερικοί σύνδεσμοι
* Картирование страновых систем образования по МСКО  (στα αγγλικά)
* Раздел МСКО на портале ЮНЕСКО  (στα αγγλικά)
** МСКО 2011  (στα αγγλικά)
** Области образования и профессиональной подготовки 2013 (МСКО-О 2013). Сопроводительное руководство к МСКО 2011  (στα αγγλικά)
* ЧаВо  (στα αγγλικά)

Κατηγορία:UNESCO
Κατηγορία:Στατιστική
Κατηγορία:Εκπαίδευση
Οργανοπαίχτης

Ο **οργανοπαίχτης** (ή **οργανοπαίκτης**) είναι πρόσωπο που μπορεί να παίζει κάποιο ή κάποια μουσικά όργανα. Ο όρος συνήθως αναφέρεται σε άτομα που παίζουν με δεξιοτεχνία και επαγγελματικά κατά βάση. Ένας οργανοπαίκτης θεωρείται και καλείται και ως απλά μουσικός, έναν όρο που έχει και άλλες χρήσεις και περιγράφει περικλείοντας στο φάσμα της σημασιολογίας του φερειπείν και τους συνθέτες, τους μαέστρους και άλλους.

## Παραδείγματα οργανοπαικτών
Παρακάτω ενδεικτικά αναφέρονται κάποιοι δεξιοτέχνες μουσικοί σε κάποιο/α όργανο/α, διάφορων χρονικών περιόδων και εθνικοτήτων. 

* Τζίμι Χέντριξ
* Κάρλος Σαντάνα
* Γεχούντι Μενουχίν
* Αντόνιο Βιβάλντι
* Σον Ντρόβερ
* Γουίλι Ντίξον
* Ρόυ Έλντριτζ
* Ναπολέων Λαμπελέτ
* Χρήστος Νικολόπουλος
* Βασίλης Σκουλάς
* Στέφανος Κορκολής
* Βασίλης Σαλέας
* Σταμάτης Σπανουδάκης
* Μάρκος Βαμβακάρης
* Γιώργος Μπάτης
* Δημήτρης Βασιλάκης
* Δημήτρης Σέμσης

## Δείτε επίσης
* Μουσικός
* Μουσικό όργανο

Κατηγορία:Μουσική
Κατηγορία:Επαγγέλματα σχετικά με τη μουσική
Εθνικό Πάρκο Κοζάρα

Το **Εθνικό Πάρκο Κοζάρα** (σερβικά: *Национални парк Козара*) είναι εθνικό πάρκο στη Σερβική Δημοκρατία της Βοσνίας. Ιδρύθηκε το 1967 από τον Γιόσιπ Μπροζ Τίτο. Βρίσκεται μεταξύ ποταμών Ούνα, Σάβος, Σάνα και Βρμπας. Έχει έκταση 175 τετ.χλμ. και ονομάζεται «Πράσινη ομορφιά της Κράινας».

Κοζάρα είναι δημοφιλές μέρος κυνηγίου με μεγάλη έκταση ανοιχτή για ελεγμένο κυνήγι ελάτων, φασιανών, αλεπούδων, αγριόχοιρων, λαγών και πάπιων.

## Παραπομπές


Κατηγορία:Εθνικά πάρκα της Βοσνίας και Ερζεγοβίνης
Κατηγορία:Γεωγραφία της Βοσνίας και Ερζεγοβίνης
Κατηγορία:Προστατευόμενες φυσικές περιοχές στη Βοσνία και Ερζεγοβίνη
Κατηγορία:Αξιοθέατα στη Βοσνία και Ερζεγοβίνη
Κατηγορία:Τουρισμός στη Βοσνία και Ερζεγοβίνη
Κατηγορία:Περιβάλλον της Βοσνίας και Ερζεγοβίνης
Κατηγορία:Διατήρηση της φύσης στη Βοσνία και Ερζεγοβίνη
Δροσερή Κέρκυρας

Η **Δροσερή** (παλαιότερη ονομασία - μέχρι 1962 - **Λούστρα**) είναι ορεινός οικισμός 24 κατοίκων (απογραφή 2011), σε υψόμετρο 570 μέτρων περίπου, στα βόρεια του νησιού της Κέρκυρας, στις δυτικές πλαγιές του όρους Παντοκράτορας. Απέχει περίπου 30,1χλμ από την πόλη της Κέρκυρας και περίπου 9,5 χλμ από την Αχαράβη, εμπορικό και οικονομικό κέντρο της περιοχής, αλλά και έδρα του άλλοτε δήμου Θιναλίου. Μαζί με τους οικισμούς Εριβα (26 κ.), Στρινύλα (38 κ.), Πέραμα (0 κ.) και Πετάλεια (121 κ.) αποτελούν την τοπική κοινότητα Πεταλείας (209 κ.) της δημοτικής ενότητας Θιναλίου του δήμου Κέρκυρας.

## Πληθυσμιακή εξέλιξη

Για τα έτη από 1940 έως και 1991 η απογραφή αναφέρεται σε πραγματικό πληθυσμό και για τα 2001 και 2011 σε μόνιμο.

## Διοικητικές μεταβολές

* Το 1940, στην απογραφή, ο οικισμός με την τότε ονομασία «Λούστρα» και με 48 κατοίκους (23 άρρενες και 25 θύλεις), αναγνωρίζεται και προσαρτάται στην κοινότητα Περιθείας με έδρα τον οικισμό Περίθεια.
*Το 1951, ο οικισμός καταργείται.
*Το 1961, κατά την απογραφή, ο οικισμός, με 44 κατοίκους, επαναναγνωρίζεται και προσαρτάται στην κοινότητα Πεταλείας με έδρα τον οικισμό Πετάλεια.
*Το 1962, ο οικισμός μετονομάζεται σε «Δροσερή, η».
* Το 1989, η κοινότητα Πεταλείας μαζί με τις κοινότητες Αγίου Παντελεήμονος, Λαυκίου, Περιθείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Ο οικισμός υπάγεται στο δήμο Θιναλίου.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.

Σήμερα ο οικισμός μαζί με τους οικισμούς Ερίβα (26 κ.), Στρινύλας (38 κ.), Πέραμα (0 κ.) και Πετάλεια (121 κ.) αποτελούν την τοπική κοινότητα Πεταλείας (209 κ.) της δημοτικής ενότητας Θιναλίου του δήμου Κέρκυρας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Γλώσσα Ασσάν

Η **Ασσάν** () ήταν Ιενισέια γλώσσα που εξαφανίστηκε κατά τον 19ο αιώνα. Ήταν στενά συνδεδεμένη με την γλώσσα Κοτ. Ανήκε στις Δενέ-Ιενισεϊανές γλώσσες και ομιλούταν από την εθνότητα των Ασάν.

Ο κωδικός ISO 639-3 είναι ο xss.

## Εξωτερικοί σύνδεσμοι

* Κέτες και άλλοι Γενισέιοι λαοί

## Παραπομπές


## Βιβλιογραφία

* Vajda, Edward J.: *The Kets and Their Language.* Mother Tongue IV, 1998.
Κατηγορία:Εξαφανισμένες γλώσσες της Ασίας
Κατηγορία:Γλώσσες της Ρωσίας
Εκκλησία Αγίου Γεωργίου (Σοπότνιτσα)

Η **Εκκλησία Αγίου Γεωργίου** () είναι Σερβική Ορθόδοξη εκκλησία στο χωριό της Σοπότνιτσα, εντός του Δήμου του Νόβο Γκόραζντε της Σερβικής Δημοκρατίας της Βοσνίας, στη Βοσνία και Ερζεγοβίνη. Η εκκλησία ευρίσκεται επί της αριστερής όχθης του Ποταμού Δρίνου, σε απόσταση 4&nbsp;χιλιομέτρων από την πόλη του Γκόραζντε. Ανεγέρθηκε το 1454 από τον Στέφαν Βούκτσιτς Κόσατσα, όταν το Γκόραζντε αποτελούσε τμήμα εδαφών περιοχής η οποία τελούσε υπό τον έλεγχο του ιδίου. Η συγκεκριμένη περιοχή έγινε αργότερα γνωστή ως Ερζεγοβίνη, λόγω του τίτλου του *[[Χέρτσογκ|Χέρτσεγκ]]* του Αγίου Σάββα, τον οποίον έφερε ο Κόσατσα. Η Ερζεγοβίνη κατελήφθη σταδιακά από την Οθωμανική Αυτοκρατορία κατά την διάρκεια της περιόδου μεταξύ του 1465 και του 1481.

Κατά την διάρκεια του δεύτερου μισού του 16ου αιώνα, κατά την διάρκεια της θητείας Σέρβου Πατριάρχη Μακάριγιε Σοκόλοβιτς, το δυτικό τμήμα της εκκλησίας επεκτάθηκε. Εργασίες επιδιόρθωσης έλαβαν χώρα το 1869, όταν μία μεταλλική θύρα τοποθετήθηκε στην είσοδό της, η οποία αποτελούσε δωρεά ενός Σέρβου από το Σαράγιεβο. Κατάλοιπα των παλαιών τοιχογραφιών, εκείνη την περίοδο, συνελέγησαν με προσοχή και ετάφησαν δίπλα στον τοίχο της εκκλησίας. Το 1894, ένα κωδωνοστάσιο προστέθηκε στο δυτικό τμήμα της εκκλησίας. Κατά τις απαρχές του Βοσνιακού Πολέμου, η εκκλησία βομβαρδίστηκε και πυρπολήθηκε, τον Σεπτέμβριο του 1992. Παρέμεινε δίχως οροφή έως τον Οκτώβριο του 1994, όταν και τοποθετήθηκε προσωρινή οροφή. Η εκκλησία αναστηλώθηκε μεταξύ του 2000 και του 2002, ενώ, το 2008, κατεγράφη ως Εθνικό Μνημείο της Βοσνίας και Ερζεγοβίνης.

Το 1519, κατά τις απαρχές της Οθωμανικής περιόδου κυριαρχίας επί της Ερζεγοβίνης, ένα από τα πρώτα τυπογραφεία μεταξύ των Σέρβων δημιουργήθηκε στην εκκλησία. Γνωστό ως τυπογραφείο του Γκόραζντε, ήταν η πρώτη παρόμοιου είδους εγκατάσταση εντός του εδάφους της σημερινής Βοσνίας και Ερζεγοβίνης. Παρήγαγε τρία βιβλία: ένα ιερατικόν (ιερατικό βιβλίο λειτουργίας) το 1519, ένα ψαλτήρι το 1521, καθώς και ένα μικρό ευχολόγιον το 1523.

## Παραπομπές


## Πηγές

*  
*  
*  
*  
*  
*  

Κατηγορία:Σερβικές Ορθόδοξες εκκλησίες στη Βοσνία και Ερζεγοβίνη
Κατηγορία:Κατεστραμμένες εκκλησίες
Κατηγορία:Ανακατασκευασμένες εκκλησίες στη Βοσνία και Ερζεγοβίνη
Κατηγορία:Ιστορία της Ερζεγοβίνης
Κατηγορία:Εθνικά μνημεία στο Νόβο Γκόραζντε
Κατηγορία:Κτίρια και κατασκευές στη Σερβική Δημοκρατία της Βοσνίας
Κατηγορία:Επιθέσεις κατά χώρων λατρείας κατά την διάρκεια του Πολέμου της Βοσνίας
Κατηγορία:Εκκλησίες αφιερωμένες στον Άγιο Γεώργιο
Νικόλαος Νικολάου

Ο **Νικόλαος Νικολάου** (1875-1963) ήταν Έλληνας μαθηματικός και συγγραφέας, καθηγητής Μέσης Εκπαίδευσης.

## Βιογραφικά
Ο Νικόλαος Νικολάου γεννήθηκε στα Κανάλια Καρδίτσας το 1875 και πέθανε στην Αθήνα το 1963 σε ηλικία 88 ετών. Φοίτησε στο Δημοτικό Σχολείο  Καναλίων, στο Σχολαρχείο Φαναρίου και στο Γυμνάσιο Καρδίτσας. Ήταν πολύ καλός μαθητής με ιδιαίτερη κλίση στα μαθηματικά και ο πατέρας του αποφάσισε, μετά από επιμονή του ιδίου, να τον στείλει να σπουδάσει στην Αθήνα. Επειδή ήταν πάμπτωχος ξεκίνησε για την Αθήνα με τα πόδια και μετά από μεγάλη ταλαιπωρία έφτασε στη Χαλκίδα, όπου επιβιβάστηκε σε κάποιο μεταφορικό μέσο και έφτασε στην Αθήνα. Παντρεύτηκε την Αρετή Λιασκοβίτη και απέκτησαν πέντε παιδιά. 

## Σπουδές
Σπούδασε στο Πανεπιστήμιο Αθηνών με υποτροφία της φυσικομαθηματικής Σχολής από οπου πήρε πτυχίο με άριστα (περίπου το 1900) και διδακτορικό.

## Εργασία
Υπηρέτησε ως καθηγητής Μαθηματικών στα Γυμνάσια Καλαμπάκας και Καρδίτσας. Περίπου το 1912 μετατίθεται στην Αθήνα και διδάσκει στο Βαρβάκειο και στο Β΄ Πρακτικό Λύκειο Αθηνών και αργότερα στο Διδασκαλείο Μέσης Εκπαίδευσης, όπου μετεκπαιδεύονται οι καθηγητές των μαθηματικών. Παράλληλα με τη δημόσια εκπαιδευτική υπηρεσία ιδρύει το 1923 το πρώτο Μαθηματικό Φροντιστήριο για την ενίσχυση των μαθητών στη μαθηματική Επιστήμη. Το 1932 κρίθηκε ασυμβίβαστη η διπλή εργασία στο δημόσιο και στο φροντιστήριο και ο Νικολάου αφοσιώθηκε στην ιδιωτική εκπαίδευση και στην συγγραφή βιβλίων. Λειτούργησε φροντιστήριο επί της οδού Σολωνος 13 και συνέγραψε 17 βιβλία. Οργάνωσε για πρώτη φορά στην Ελλάδα φροντιστηριακά μαθήματα κατ΄οίκον δι αλληλογραφίας.

## Συγγραφικό έργο
Ο Νικολάου έχει πλούσια συγγραφική δράση. Τα βιβλία του διδάσκονταν για πολλά χρόνια στα σχολεία Μέσης Εκπαίδευσης και εκδίδονταν από τον Οργανισμό Εκδόσεων Σχολικών Βιβλίων τις δεκαετίες ΄40, ΄50 και ΄60.

Συνέγραψε: "Η Θεωρητική Αριθμητική","Η Μεγάλη Στοιχειώδης Γεωμετρία", "Η Μεγάλη Στοιχειώδης Αλγεβρα", "Η Μεγάλη Ευθύγραμμος Τριγωνομετρία","Η Στοιχειώδης Ευθύγραμμος Τριγωνομετρία", κλπ. "Η Μεγάλη Κοσμογραφία" εκδόθηκε το 1963, έτος του θανάτου του.
## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες μαθηματικοί
Ă

Το **Ă** (κεφαλαία) ή **ă** (πεζό) είναι γράμμα που χρησιμοποιείται στη πρότυπη ρουμανική γλώσσα, στα βιετναμικά και στην τσουβασική γλώσσα. Στη ρουμανική γλώσσα, χρησιμοποιείται για να αναπαραστήσει το μεσοκεντρικό μη στρογγυλοποιημένο φωνήεν, ενώ στα βιετναμικά εκπροσωπεί τον βραχύ ήχο a. Είναι το δεύτερο γράμμα των ρουμανικών, βιετναμικών και μαλαϊκών (πριν το 1972) αλφαβήτων, μετά από το a.

Το Ă/ă επίσης χρησιμοποιείται σε πολλές γλώσσες για την μεταγραφή του βουλγαρικού γράμματος Ъ/ъ.

## Ρουμανικά
Ο ήχος που εκπροσωπείται στα ρουμανικά από το **ă** είναι το μεσοκεντρικό φωνήεν ə. Υπάρχουν λέξεις όπου είναι το μόνο φωνήεν, όπως οι "măr"  (μήλο) ή "văd"  (*βλέπω*). Επιπλέον, ορισμένες λέξεις που περιέχουν επίσης άλλα φωνήεντα μπορεί να έχουν το **ă**, όπως οι "cărțile"  (*τα βιβλία*) και "odăi"  (*δωμάτια*).

## Βιετναμικά
Το Ă είναι το 2ο γράμμα του βιετναμέζικου αλφαβήτου και αντιπροσωπεύει το . Επειδή τα βιετναμικά είναι τονική γλώσσα, αυτό το γράμμα μπορεί να έχει ένα από τα 5 διακριτικά σύμβολα πάνω ή κάτω από αυτό (ή ακόμη και χωρίς τόνο, επειδή ο πρώτος τόνος στα βιετναμικά προσδιορίζεται από την έλλειψη διακριτικών συμβόλων). Αυτά είναι τα παρακάτω:

* Ằ ằ
* Ắ ắ
* Ẳ ẳ
* Ẵ ẵ
* Ặ ặ

## Μαλαϊκά
Στην μαλαϊκή ορθογραφία το **ă** χρησιμοποιήθηκε μέχρι το 1972. Εμφανιζόταν μόνο στη τελευταία συλλαβή της ρίζας λέξη όπως στη "mată"  (*μάτι*). Το γράμμα αντικαταστάθηκε με το a στην νέα ορθογραφία του Ρούμι το 1972.

## Αγγλικά
Σε κάποιες εκδόσεις το γράμμα χρησιμοποιείται και στα αγγλικά, για να αποδώσει τον ήχο .

## Δείτε επίσης

*Βραχύ

Κατηγορία:Λατινικό αλφάβητο
Άγιος Ιωάννης Παρελίων Κέρκυρας

Η **Άγιος Ιωάννης** είναι πεδινός οικισμός 598 κατοίκων (απογραφή 2011), σε υψόμετρο 41 μέτρων περίπου, στο κέντρο του νησιού της Κέρκυρας, κοντά στις παραλίες τόσο της ανατολικής όσο και τις δυτικής ακτής. Βρίσκεται κοντά στο λιμάνι και το αεροδρόμιο αφού απέχει περίπου 8,5 χλμ από την πόλη της Κέρκυρας. Μαζί με τους οικισμούς Αγία Τριάδα (192 κ.), Βασιλικά (278 κ.) και Κουραμαδίτικα (72 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.

## Τουρισμός
Ο οικισμός και η περιοχή του είναι ένα από τα πιό σημαντικά τουριστικά θέρετρα του νησιού. Εκεί βρίσκεται το «Υδάτινο Πάρκο Κέρκυρας» της Aqualand, που εκτείνεται σε 75.000 τ.μ. και συγκαταλέγεται στα πιό μεγάλα της Ευρώπης.

## Απογραφές

### Πληθυσμιακή εξέλιξη

Για τα έτη από 1866 έως και 1991 η απογραφή αναφέρεται σε πραγματικό πληθυσμό και για τα 2001 και 2011 σε μόνιμο.

### Άλλα στοιχεία
* Απογραφή 2011. Η τοπική κοινότητα εκτείνεται σε 5,956 τ.χλμ.
* Απογραφή 2001. Το δημοτικό διαμέρισμα εκτεινόταν σε 6,035 τ.χλμ.

## Διοικητικές μεταβολές

* Το 1866, ο οικισμός «Άγιος Ιωάννης» με πληθυσμό 162 κατοίκους, προσαρτάται στο νεοσύστατο δήμο Β΄ τάξεως των Ποταμογειτόνων (με 3650 κατοίκους) και έδρα τον οικισμό Ποταμό (1511 κ.). Ο δήμος Ποταμογειτόνων , μαζί με άλλους 7 δήμους, υπάγεται διοικητικά στην επαρχία Μέσης του νομού Κέρκυρας.
*Το 1891, καταργείται η επαρχία Μέσης, οπότε ο οικισμός, όπως και ο δήμος Ποταμογειτόνων υπάγονται στην επαρχία Κερκύρας του νομού Κερκύρας.
*Το 1912, αποφασίζεται οι οικισμοί που έχουν πάνω από 300 κατοίκους και σχολείο στοιχειώδους εκπαίδευσης, να αποτελέσουν αυτοτελείς κοινότητες. Οπότε οι δήμοι όπως ο δήμος Ποταμογειτόνων καταργούνται και αντικαθίστανται από πολλές μικρότερες κοινότητες. Για το λόγο αυτό, οικισμός Άγιος Ιωάννης προσαρτάται στη νεοϊδρυθείσα κοινότητα Κομπιτσίου  με έδρα τον οικισμό Κομπίτσι.
*Το 1935, ο οικισμός αποσπάται από την κοινότητα Κομπιτσίου και ορίζεται έδρα της νεοϊδρυθείσας κοινότητας Αγίου Ιωάννου.
*Το 1960, ο οικισμός Βασιλικά αποσπάται από την κοινότητα Κομπιτσίου και προσαρτάται στην κοινότητα του Αγίου Ιωάννου.
*Το 1981, κατά την απογραφή, αναγνωρίζονται οι οικισμοί Αγία Τριάδα και Κουραμαδίτικα, οι οποίοι προσαρτώνται στην κοινότητα του Αγίου Ιωάννου.
* Το 1997, με την εφαρμογή του *[[Σχέδιο «Καποδίστριας»|Σχέδιο Καποδίστριας]]* (νόμος 2539/97)  καταργείται η κοινότητα του Αγίου Ιωάννου και ο οικισμός Άγιος Ιωάννης προσαρτάται στο νεοσύστατο δήμο Παρελίων που έχει έδρα τον οικισμό Κοκκίνι.
*Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός αποσπάται από το δήμο Παρελίων, ο οποίος καταργείται και προσαρτάται στο δήμο Κέρκυρας.

Σήμερα μαζί με τους οικισμούς Αγία Τριάδα (192 κ.), Βασιλικά (278 κ.) και Κουραμαδίτικα (72 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Εκκλησία Αγίας Τριάδας (Πρίγιεντορ)

Η **Εκκλησία Αγίας Τριάδας** (σερβικά κυριλλικά: , σερβικά λατινικά: ) είναι σερβική ορθόδοξη εκκλησία στην πόλη του Πρίγιεντορ και εντός του εδάφους της Πόλεως του Πρίγιεντορ, στη Βοσνία και Ερζεγοβίνη. Ανεγέρθηκε το 1891 και είναι καταγεγραμμένη εντός του προσωρινού καταλόγου των εθνικών μνημείων της Βοσνίας και Ερζεγοβίνης.

## Τοποθεσία

## Ιστορία

## Αρχιτεκτονική

## Δείτε επίσης
* Εθνικά μνημεία του Πρίγιεντορ

## Παραπομπές


Κατηγορία:Εκκλησίες αφιερωμένες στην Αγία Τριάδα
Τριαδα του Πριγιεντορ
Κατηγορία:Εθνικά μνημεία στο Πρίγιεντορ
Τεηλορισμός

μικρογραφία|332x332εσ|Ο Φρέντερικ Τέηλορ (1856–1915), κύριος εκπρόσωπος της επιστημονικής διαχείρισης
Η **επιστημονική διαχείριση** είναι θεωρία διαχείρισης που αναλύει και συνθέτει ροές εργασίας, και αποτελεί τη βάση της μαζικής παραγωγής. Ο κύριος στόχος του είναι η βελτίωση της οικονομικής αποδοτικότητας, ιδίως της παραγωγικότητας της εργασίας. Ήταν μια από τις πρώτες προσπάθειες εφαρμογής της επιστήμης στη μηχανική των διαδικασιών και στη διαχείριση. Η επιστημονική διαχείριση είναι μερικές φορές γνωστή ως **Τεηλορισμός** από τον ιδρυτή της, Φρέντερικ Τέηλορ,   που την εφάρμοσε στο εργοστάσιο παραγωγής αυτοκινήτων Ford. 

Ο Τέηλορ άρχισε την ανάπτυξη της θεωρίας στις Ηνωμένες Πολιτείες κατά τη διάρκεια της δεκαετίας του 1880 και της δεκαετίας του 1890 στο πλαίσιο των μεταποιητικών βιομηχανιών, ιδίως του χάλυβα. Η αιχμή της επιρροής της ήρθε το 1910. Ο Τέηλορ πέθανε το 1915 και από τη δεκαετία του 1920, η επιστημονική διαχείριση ήταν ακόμα επιδραστική, αλλά είχε εισέλθει σε ανταγωνισμό και συγκρητισμό με αντιτιθέμενες ή συμπληρωματικές ιδέες. Η συγκεκριμένη θεωρία σχετίζεται με τον καταμερισμό των εργασιών με σκοπό την εξειδίκευση, την ταχύτερη παραγωγή, με όσο το δυνατόν μικρότερο κόστος και μεγαλύτερη αποτελεσματικότητα. Οι υπεύθυνοι παραγωγής- διευθυντές των εργοστασίων, αναλάμβαναν το διαχωρισμό των ρόλων, δηλαδή το αντικείμενο με το οποίο έπρεπε να ασχοληθεί ο κάθε εργάτης. Το κάθε άτομο εργαζόταν σε ένα συγκεκριμένο πόστο (π.χ. κατασκευή ρόδας αυτοκινήτου), μην έχοντας εικόνα για το υπόλοιπο έργο, μη γνωρίζοντας τι συμβαίνει στην υπόλοιπη παραγωγική διαδικασία και χωρίς να αντικρίζει ολοκληρωμένο το αποτέλεσμα. 

Αν και η επιστημονική διαχείριση ως ξεχωριστή θεωρία ή σχολή σκέψης ήταν παρωχημένη από τη δεκαετία του 1930, τα περισσότερα από τα θέματα της εξακολουθούν να αποτελούν σημαντικά τμήματα της βιομηχανικής μηχανικής και διαχείρισης σήμερα. Αυτά περιλαμβάνουν τα παρακάτω: ανάλυση, σύνθεση, λογική, αισθησιαρχία, ηθική εργασίας, αποτελεσματικότητα και την εξάλειψη των αποβλήτων και άλλα.

Αξίζει να αναφερθεί ότι η συγκεκριμένη θεωρία πέρασε στα εκπαιδευτικά πλαίσια. Αναλυτικότερα, ο Τεϊλορισμός αποτελεί τα θεμέλια της Συμπεριφοριστικής προσέγγισης (μπιχεβιορισμός). Αναφορικά, στον συμπεριφορισμό συναντάμε τον θρυμματισμό της γνώσης, με σκοπό να παρέχεται στο υποκείμενο σε κομμάτια, δηλαδή μεμονωμένα και όχι ολοκληρωτικά. Έπειτα, στην συμπεριφοριστική προσέγγιση συναντάμε το φαινόμενο το άτομο που δέχεται τις γνώσεις να μην γνωρίζει εξ ολοκλήρου τη διαδικασία μάθησης και ο έλεγχός του να εξαρτάται μόνο από αυτούς που ορίζουν τα κομμάτια που θα μάθει. Ακόμη, η μάθηση επιτυγχάνεται όταν το υποκείμενο καταφέρει να ισορροπήσει τις αντιδράσεις του με τα ερεθίσματά του. Τέλος, για του λάτρεις του μπιχεβιορισμού δεν υπάρχου σχολικά φαινόμενα, όπως η βούληση, το υποκείμενο για αυτούς αντιμετωπίζεται ως άβουλο ον.

## Παραπομπές


Κατηγορία:Οικονομικές θεωρίες
Βολούστανα

Η **Βολούστανα** ή *πέρασμα Βολούστανας* ήταν η κύρια πύλη μεταξύ της αρχαίας Μακεδονίας και της Θεσσαλίας. Δεν απέχει πολύ από την Πέτρα.

## Δείτε επίσης
* Στενά Σαρανταπόρου

## Παραπομπές
*In the shadow of Olympus By Eugene N. Borza Page 77 
*Travels in northern Greece By William Martin Leake page 337 

Κατηγορία:Γεωγραφία της Αρχαίας Πιερίας
Κατηγορία:Γεωγραφία της αρχαίας Θεσσαλίας
Κατηγορία:Ορεινά περάσματα της Ελλάδας
Κατηγορία:Γεωγραφικοί σχηματισμοί της Πιερίας
Λ Περιστεράς

Ο **λ (λάμδα) Περιστεράς** (*Lambda Columbae*, *λ Col*) είναι αστέρας, πιθανώς διπλός, στον νότιο αστερισμό Περιστερά. Με φαινόμενο μέγεθος 4,86, είναι υπό ευνοϊκές συνθήκες (νύχτα χωρίς φεγγάρι και σε τοποθεσία χωρίς φωτορύπανση) ορατός με γυμνό μάτι, σχετικώς κοντά στους φωτεινότερους αστέρες της Περιστεράς, τους α και β (τρεις και δύο μοίρες αντιστοίχως). Η ετήσια ηλιοκεντρική (αστρική) του παράλλαξη μετρήθηκε από την αποστολή HIPPARCOS σε 9,75 ± 0,21 χιλιοστά του δευτερολέπτου της μοίρας, τιμή που αντιστοιχεί σε απόσταση από τη Γη περί τα 330 ως 340 έτη φωτός.

## Ονομασίε
Στους αρχαίους Άραβες ο λ Περιστεράς μαζί με τους ζ Μεγάλου Κυνός
0, λ Μεγάλου Κυνός, και γ, δ, θ, κ, μ και ξ Περιστεράς σχημάτιζαν τον αστερισμό *Al Ḳurūd* (= «οι Πίθηκοι»). Στην παραδοσιακή κινεζική αστρονομία, ο 子 (*Zǐ* = γιος) ήταν μια μικρή ομάδα αστέρων, την οποία αποτελούσαν οι λ και β Περιστεράς. Ο ίδιος ο λ Περιστεράς ήταν έτσι γνωστός ως 子一 (*Zǐ yī*), δηλαδή «ο πρώτος (αστέρας) του Γιου».

## Αστροφυσικά δεδομένα
Ο λ Περιστεράς έχει φασματικό τύπο γαλανόλευκου νάνου (B5&nbsp;V), όντας ένας αστέρας ευρισκόμενος στην Κύρια ακολουθία με δείκτη χρώματος (B−V) = −0,15, που αντιστοιχεί σε επιφανειακή θερμοκρασία 13.524 K. Από την απόστασή του προκύπτει ότι το απόλυτο μέγεθος του λ Περιστεράς είναι −0,17, δηλαδή έχει 213 φορές μεγαλύτερη απόλυτη λαμπρότητα από τον Ήλιο. Η μάζα του εκτιμάται σε 4,0 ηλιακές μάζες, ενώ η διάμετρός του είναι 3,4 φορές μεγαλύτερη από τη διάμετρο του Ηλίου.

Από το 1985 υπάρχει η υποψία ότι ο λ Περιστεράς είναι ελαφρώς μεταβλητός αστέρας εξαιτίας του πολύ πεπλατυσμένου σχήματος και της περιφοράς του γύρω από το κοινό του κέντρο μάζας με έναν αόρατο πολύ κοντινό συνοδό αστέρα, αποτελεί δηλαδή έναν αλληλεπιδρώντα διπλό αστέρα. Η περίοδος μεταβολής εκτιμήθηκε σε 15,4 ώρες και το πλάτος της μεταβολής σε 0,07 του μεγέθους. Η ηλικία του αστέρα ή του διπλού συστήματος έχει εκτιμηθεί σε περίπου 30 μέχρι 82 εκατομμύρια έτη. Απομακρύνεται από τη Γη με μέση ταχύτητα 30 χιλιόμετρα ανά δευτερόλεπτο (108.000 χιλιόμετρα την ώρα). 

## Παραπομπές

λ Περιστερ
λ Περι
Χοακίν Κρέσπο

Ο **Χοακίν Σιμφοριάνο δε Χεσούς Κρέσπο Τόρες** (*Joaquín Sinforiano de Jesús Crespo Torres*, 22 Αυγούστου 1841 – 16 Απριλίου 1898) ήταν Βενεζουελάνος πολιτικός και στρατιωτικός, που διετέλεσε Πρόεδρος της Βενεζουέλας δύο φορές, από το 1884 έως το 1886 και από το 1892 έως το 1898.

Ο Κρέσπο ανήκε στο «Μέγα Φιλελεύθερο Κόμμα της Βενεζουέλας». Το σημαντικότερο γεγονός της προεδρίας του στάθηκε η Βενεζουελανή κρίση του 1895, δηλαδή η κορύφωση της μακρόχρονης διενέξεως της χώρας με τη Μεγάλη Βρετανία σχετικώς με την κυριαρχία του εδάφους της Γκουαγιάνα Εσεκίβα, την οποία οι Βρετανοί διεκδικούσαν ως μέρος της αποικίας τους της Βρετανικής Γουιάνας. Κύρια αιτία της αντιδικίας ήταν η ύπαρξη χρυσωρυχείων στην επίμαχη περιοχή. Ο Κρέσπο εξασφάλισε την υποστήριξη των ΗΠΑ με την παραπομπή του θέματος σε διεθνή επιτροπή διαιτησίας, της οποίας η απόφαση εκδόθηκε μετά τον θανατό του.

Το 1897 ο Κρέσπο δεν έθεσε υποψηφιότητα για τρίτη προεδρική θητεία, παρά υποστήριξε τον υποψήφιο Ιγκνάθιο Ανδράδε κατά του Χοσέ Μανουέλ Χερνάντεθ. Ο Ανδράδε κέρδισε τις εκλογές και ανέλαβε την προεδρία στις 28 Φεβρουαρίου 1898, αλλά ο Χερνάντεθ δεν δέχθηκε το αποτέλεσμα ως προϊόν νοθείας και, ως στρατηγός που ήταν, κατέφυγε στην ένοπλη ανταρσία. Ηττήθηκε γρήγορα, όμως ο πολιτικός αναβρασμός και οι αψιμαχίες που προκάλεσε κράτησαν για καιρό. Ο Κρέσπο, που παρέμενε υποστηρικτής του νέου προέδρου ως στρατιωτικός, σκοτώθηκε σε μάχη με δυνάμεις του στρατηγού Χερνάντεθ στη Μάτα Καρμελέρα, σε ηλικία 56 ετών.

Ο Χοακίν Κρέσπο ήταν έγγαμος. Συζυγός του από τις 18 Σεπτεμβρίου 1864 ήταν η Χαθίντα Παρέχο (Jacinta Parejo, 1845-1914). Σε ταραχές στη Βενεζουέλα το 2018 ο τάφος του ζεύγους λεηλατήθηκε από βανδάλους, που άφησαν τα οστά εκτεθειμένα.

## Παραπομπές


Κατηγορία:Πρόεδροι της Βενεζουέλας
Μπρους Μπολτ

Ο **Μπρους Α. Μπολτ** (*Bruce Alan Bolt*, 15 Φεβρουαρίου 1930 – 21 Ιουλίου 2005) ήταν Αυστραλοαμερικανός σεισμολόγος, καθηγητής γεωεπιστημών στο Πανεπιστήμιο της Καλιφόρνιας, Μπέρκλεϋ. Είναι γνωστός ως πρωτοπόρος στο πεδίο των αντισεισμικών κατασκευών. Υπηρέτησε επί 15ετία στην Επιτροπή Σεισμικής Ασφαλείας της Καλιφόρνια, συμμετέχοντας στον εκεί δημόσιο διάλογο για το θέμα, ενώ υπήρξε και σύμβουλος σε μείζονα κατασκευαστικά έργα παγκοσμίως, π.χ. στο Φράγμα του Ασουάν.

Ο Μπολτ γεννήθηκε στο προάστιο Λαργκς του Μάιτλαντ, στη Νέα Νότια Ουαλία της Αυστραλίας. Σπούδασε στο Πανεπιστήμιο του Σύδνεϋ, παίρνοντας το πτυχίο του το 1952 και διδακτορικό στα εφαρμοσμένα μαθηματικά το 1959. Εγκαταστάθηκε στις ΗΠΑ το 1963 και αρκετά αργότερα πήρε την αμερικανική υπηκοότητα. Οι έρευνές του οδήγησαν στην κατασκευή «ευέλικτων» έναντι των σεισμών γεφυρών και κτηρίων. Ο Μπολτ εκλέχθηκε μέλος της Εθνικής Ακαδημίας Μηχανικών (National Academy of Engineering) των ΗΠΑ «για την εφαρμογή των αρχών της σεισμολογίας και των εφαρμοσμένων μαθηματικών σε αποφάσεις έργων μηχανικών και στην αντίστοιχη δημόσια πολιτική». Πέθανε από καρκίνο του παγκρέατος στο Όουκλαντ της Καλιφόρνια σε ηλικία 75 ετών.

Ο Μπολτ συνέγραψε πανεπιστημιακά συγγράμματα σεισμολογίας και βιβλία επί του θέματος για το γενικό κοινό. Από τα δεύτερα, το *Earthquakes* (1987) μεταφράσθηκε στην ελληνική από τη σεισμολόγο Ελένη Ιωαννίδου και εκδόθηκε το 1991 υπό τον τίτλο *Σεισμοί*.

Από το 2006 υπάρχει προς τιμή του το «Μετάλλιο Bruce A. Bolt», που απονέμεται σε πρόσωπα από όλο τον κόσμο που προήγαγαν τη χρήση των σεισμικών δεδομένων και διεδραμάτισαν κομβικό ρόλο στη μεταφορά της επιστημονικής και μηχανικής γνώσεως στην πρακτική και τη σεισμική πολιτική σε τρόπο ώστε να οδηγήσει σε βελτίωση της σεισμικής ασφάλειας.

## Παραπομπές


Κατηγορία:Αυστραλοί επιστήμονες
Κατηγορία:Αμερικανοί σεισμολόγοι
Βασίλειος Ορφανός (βουλευτής Δράμας)

Ο **Βασίλειος Ορφανός** (1889-1963)  ήταν Έλληνας έμπορος και πολιτικός. Υπηρέτησε ως βουλευτής.

## Βιογραφικά στοιχεία
Γεννήθηκε το 1889. Εξελέγη βουλευτής Δράμας το 1935 με το Εθνικόν Ριζοσπαστικόν Κόμμα (ΕΡΚ) του Κονδύλη. Πέθανε στη Δράμα το 1963.

## Παραπομπές


Κατηγορία:Βουλευτές Δράμας
Κατηγορία:Βουλευτές εκλεγμένοι με το Λαϊκό Κόμμα
Κρακατόα

Το **Κρακατόα** ή **Κρακατάου** (*Krakatoa*, ινδονησιακά: *Krakatau*) είναι ηφαιστειακό νησί το οποίο βρίσκεται στον πορθμό της Σούνδας, ανάμεσα στα νησιά Ιάβα και Σουμάτρα. Το όνομα χρησιμοποιείται για την ομάδα νησιών η οποία αποτελεί τα κατάλοιπα ενός μεγαλύτερου νησιού το οποίο καταστράφηκε από την κατακλυσμιαία έκρηξη του 1883. Στην καλδέρα του που σχηματίστηκε το 1883 αναδύθηκε το 1927 ένα νέο νησί, το Ανάκ Κρακατάου (κυριολεκτικά παιδί του Κρακατάου), το οποίο είναι ενεργό ηφαίστειο.

Η πιο αξιοσημείωτη έκρηξη του Κρακατόα έλαβε χώρα το 1883 και κλιμακώθηκε με μια σειρά εκρήξεων στις 26-27 Αυγούστου 1883, οι οποίες είναι από τα πιο βίαια ηφαιστειακά γεγονότα στην καταγεγραμμένη ιστορία. Η έκρηξη είχε εκτιμώμενη ισχύ στην κλίμακα VEI 6, ισοδύναμη με 200 μεγατόνους ΤΝΤ - περίπου 13.000 φορές ισχυρότερη από την βόμβα Λιτλ Μπόι (13-16 kt), η οποία κατέστρεψε τη Χιροσίμα κατά τη διάρκεια του Β΄Παγκοσμίου Πολέμου, και τέσσερις φορές ισχυρότερη από την Τσαρ Μπόμπα (50 Mt), την ισχυρότερη πυρηνική βόμβα που έχει εκραγεί. Ηφαιστειακή σποδός σχημάτισε μια στήλη ύψους 30.000 μέτρων και υπολογίζεται ότι ο όγκος των ηφαιστειακών αναβλημάτων ήταν 25 κυβικά χιλιόμετρα. Η έκρηξη ακούστηκε μέχρι το Άλις Σπρινγκς, στην κεντρική Αυστραλία, περίπου 3.600 χιλιόμετρα μακριά, καθώς και τα νησιά Ροντρίγκες, κοντά στον Μαυρίκιο, 4.780 χιλιόμετρα δυτικά.

Σύμφωνα με τα επίσημα αρχεία των Ολλανδικών Ανατολικών Ινδιών, 165 χωριά και πόλεις καταστράφηκαν κοντά στο Κρακατόα, και 132 υπέστησαν σημαντικές ζημιές. Τουλάχιστον 36.417 άνθρωποι πέθαναν και πολλοί περισσότεροι τραυματίστηκαν, κυρίως από τα τσουνάμι που ακολούθησαν στην έκρηξη. Πυροκλαστικές ροές διέσχισαν τον πορθμό της Σούνδας και έφτασαν μέχρι τις ακτές της Σουμάτρας. Η έκρηξη κατέστρεψε περίπου τα δύο τρίτα του νησιού Κρακατόα.

Εκρήξεις στην περιοχή μετά το 1927 έχουν δημιουργήσει ένα νέο νησί στην ίδια θέση, το Άνακ Κρακατάου, στο οποίο συχνά λαμβάνουν χώρα εκρήξεις. Στα τέλη του 2011, το νησί είχε ακτίνα περίπου 2 χιλιομέτρων και ύψος 324 μέτρα πάνω από τη θάλασσα, μεγαλώνοντας 5 μέτρα κάθε χρόνο.

Στις 22 Δεκεμβρίου 2018 μια έκρηξη του Κρακατόα προκάλεσε την κατάρρευση της νοτιοδυτικής πλαγιάς του κρατήρα με αποτέλεσμα να δημιουργηθεί τσουνάμι ύψους περίπου 3 μέτρων τη στιγμή της πλημμυρίδας το οποίο έπληξε τις ακτές του πορθμού της Σούνδας χωρίς κάποιο προειδοποιητικό σημάδι. Ο απολογισμός ήταν 426 νεκροί, 25 αγνοούμενοι, 14.059 τραυματίες και 2.752 κτίρια κατεστραμμένα ή με ζημιές.

## Πηγές


Κατηγορία:Ηφαιστειογενή νησιά
κατηγορία:Νησιά της Ινδονησίας
κατηγορία:Ηφαίστεια της Ινδονησίας
Χιούγκο Μπενιόφ

Ο **Βίκτορ Χιούγκο Μπενιόφ** (*Victor Hugo Benioff*, 14 Σεπτεμβρίου 1899 – 29 Φεβρουαρίου 1968) ήταν Αμερικανός σεισμολόγος, καθηγητής στο Τεχνολογικό Ινστιτούτο της Καλιφόρνια («Καλτέκ»), γνωστός για το έργο του στη χαρτογράφηση των εστιών σεισμών μεγάλου εστιακού βάθους στον Ειρηνικό Ωκεανό.

thumb|Ο σεισμογράφος υψίσυχνων κυμάτων που εφεύρε ο Μπενιόφ.
Ο Μπενιόφ γεννήθηκε στο Λος Άντζελες. Ο πατέρας του ήταν μετανάστης από τη Ρωσία και η μητέρα του από τη Σουηδία, αμφότεροι Εβραίοι. Μετά την αποφοίτησή του από το Κολέγιο Πομόνα το 1921, ο Μπενιόφ επεδίωξε αρχικώς να γίνει αστρονόμος και εργάσθηκε για λίγο καιρό στο Αστεροσκοπείο του όρους Γουίλσον, αλλά μη αντέχοντας το ξενύχτι, στράφηκε γρήγορα στη σεισμολογία. Εντάχθηκε στο προσωπικό του Σεισμολογικού Εργαστηρίου του Καλτέκ το 1924 και πήρε το διδακτορικό του από εκεί το 1935.

Ο Μπενιόφ επέδειξε ιδιοφυΐα στη σχεδίαση σεισμολογικών οργάνων. Από τα πρώτα του σχέδια, που υλοποιήθηκε το 1932, ήταν ο «σεισμογράφος του Benioff», χρησιμοποιούμενος σήμερα σε κάθε χώρα της Γης. Εξίσου ονομαστό είναι το τασιόμετρο του Benioff, που καταγράφει το «τέντωμα» της γήινης επιφάνειας. Από τα τελευταία του επιτεύγματα ήταν  was a refined version of the old Benioff seismometer which has given seismologists more knowledge about the cause of very deep earthquakes.

Ο Μπενιόφ αντιλήφθηκε ότι εστίες σεισμών βρίσκονται βαθύτερα κάτω από την εφιππεύουσα τεκτονική πλάκα, απομακρυνόμενες από την ωκεάνια τάφρο, σε μία ζώνη καταβύθισης. Συνειδητοποίησε ότι αυτή η κεκλιμένη διάταξη σεισμικών εστιών υποδεικνύει τη θέση του βυθισμένου τμήματος της πλάκας. Αυτή η διάταξη εστιών σεισμών είναι γνωστή σήμερα ως Ζώνη Μπενιόφ-Γουαντάτι (Wadati-Benioff zone).

Από τις αρχές της δεκαετίας του 1930 ο Μπενιόφ σχεδίασε και ηλεκτρικά μουσικά όργανα: ένα πιάνο, ένα βιολί και ένα βιολοντσέλο. Συνέχισε να αναπτύσσει αυτά τα όργανα για το υπόλοιπο της ζωής του, συνεργαζόμενος για περισσότερο από δύο δεκαετίες με την πιανίστρια Ρόζαλυν Τιούρεκ.

Το 1958 ο Μπενιόφ εκλέχθηκε εταίρος της Αμερικανικής Ακαδημίας Τεχνών και Επιστημών.

## Παραπομπές


## Πηγές

* *Advances in Geophysics*, τόμος 5 (1973), σσ. 1-52
*
* 

## Εξωτερικοί σύνδεσμοι
* Φωτογραφίες του Μπενιόφ  από τις ψηφιακές συλλογές της Βιβλιοθήκης του Πανεπιστημίου της Καλιφόρνια στη Σάντα Κρουζ

Κατηγορία:Αμερικανοί σεισμολόγοι
Κατηγορία:Αμερικανοεβραίοι επιστήμονες
Κατηγορία:Καθηγητές στο Τεχνολογικό Ινστιτούτο της Καλιφόρνια
Εθνική Κροατίας Κ-15 (ποδόσφαιρο ανδρών)

Η **εθνική Κροατίας για παίκτες έως την ηλικία των 15 ετών** (κροατικά: Hrvatska nogometna reprezentacija za igrače do 15 godina starosti, U-15) ιδρύθηκε το 1994. Είναι υπό την ευθύνη της Κροατικής Ποδοσφαιρικής Ομοσπονδίας. Ο σημερινός προπονητής είναι ο Ίβιτσα Βράνιες.

Οι αντιπροσωπείες έως 15 ετών δεν έχουν επίσημους αγώνες, παίζουν μόνο φιλικά παιχνίδια ή τουρνουά. Μέχρι το Μάιο του 2013, η εθνική ομάδα έπαιξε συνολικά 62 επίσημα παιχνίδια, επιτυγχάνοντας 32 νίκες, 15 ισοπαλίες και 15 ήττες, με διαφορά τέρματος 93:63.

## Ρεκόρ

## Δείτε επίσης

*Εθνική Κροατίας (ποδόσφαιρο ανδρών)

## Εξωτερικοί σύνδεσμοι

* Επίσημη ιστοσελίδα της Κροατικής Ποδοσφαιρικής Ομοσπονδίας

Κατηγορία:Εθνική Κροατίας (ποδόσφαιρο)
Απεργία πείνας

[μικρογραφία|Σύγχρονοι απεργοί πείνας στην [Πολωνία]]
Η **απεργία πείνας** είναι μέθοδος μη βίαιης αντίστασης ή πίεσης στην οποία,  οι συμμετέχοντες νηστεύουν ως πράξη πολιτικής διαμαρτυρίας, ή να προκαλέσουν αισθήματα ενοχής και σε άλλους, συνήθως με στόχο να επιτύχουν ένα συγκεκριμένο στόχο, όπως μια αλλαγή πολιτικής. Οι περισσότεροι απεργοί πείνας καταναλώνουν υγρά αλλά όχι στερεά τρόφιμα.

Σε περιπτώσεις όπου μια οντότητα (συνήθως το κράτος) έχει ή μπορεί να αποκτήσει την κηδεμονία του ο απεργός πείνας (όπως ένας κρατούμενος), η απεργία πείνας συχνά ολοκληρώνεται από την κρατική οντότητα με τη χρήση της εξαναγκαστικής σίτισης.

## Εξωτερικές συνδέσεις

* https://web.archive.org/web/20150404232634/http://www.globallawyersandphysicians.org/storage/JAMA%20Hunger%20Strikes.pdf"Hunger Strikes, Force-feeding, and Physicians' Responsibilities"
* http://haifaisr.library.ingentaconnect.com/content/routledg/csms/2005/00000004/00000003/art00005 Striking Differences: Hunger strikes in Israel and the United States
* How Long Can You Go Without Food? Hunger strikes 101, *Slate* magazine, June 10, 2004
* http://www.preventgenocide.org/action/during/fasting/ Fasting as a Method To Demand International Protection For the People of Darfur, Sudan
* Bibliography on hunger strikes and force-feeding in the IFHHRO Right to Health Wiki

Κατηγορία:Νηστείες
Κατηγορία:Απεργίες
Βασιλικά Αγίου Ιωάννη Κέρκυρας

Τα **Βασιλικά** (της κοινότητας Αγίου Ιωάννη) είναι πεδινός οικισμός 278 κατοίκων (απογραφή 2011), σε υψόμετρο 40-60 μέτρων, στο κέντρο του νησιού της Κέρκυρας, κοντά στις παραλίες τόσο της ανατολικής όσο και τις δυτικής ακτής. Βρίσκεται κοντά στο λιμάνι και το αεροδρόμιο αφού απέχει περίπου 9,5 χλμ από την πόλη της Κέρκυρας. Μαζί με τους οικισμούς Αγία Τριάδα (192 κ.),  Άγιος Ιωάννης (598 κ.) και Κουραμαδίτικα (72 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.

## Τουρισμός
Πολύ κοντά βρίσκεται το «Υδάτινο Πάρκο Κέρκυρας» της Aqualand, που εκτείνεται σε 75.000 τ.μ. και συγκαταλέγεται στα πιο μεγάλα της Ευρώπης.

## Πληθυσμιακή εξέλιξη

Για τα έτη από 1928 έως και 1991 η απογραφή αναφέρεται σε πραγματικό πληθυσμό και για τα 2001 και 2011 σε μόνιμο.

## Διοικητικές μεταβολές

* Το 1928, κατά την απογραφή, αναγνωρίζεται ο οικισμός «Βασιλικά» και προσαρτάται στην κοινότητα Κομπιτσίου με έδρα τον οικισμό Κομπίτσι.
* Το 1960, ο οικισμός αποσπάται από την κοινότητα Κομπιτσίου και προσαρτάται στην κοινότητα του Αγίου Ιωάννου με έδρα τον οικισμό του Αγίου Ιωάννου.
* Το 1997, με την εφαρμογή του *[[Σχέδιο «Καποδίστριας»|Σχέδιο Καποδίστριας]]* (νόμος 2539/97)  καταργείται η κοινότητα του Αγίου Ιωάννου και ο οικισμός προσαρτάται στο νεοσύστατο δήμο Παρελίων που έχει έδρα τον οικισμό Κοκκίνι.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός αποσπάται από το δήμο Παρελίων, ο οποίος καταργείται και προσαρτάται στο δήμο Κέρκυρας.

Σήμερα μαζί με τους οικισμούς Αγία Τριάδα (192 κ.), Άγιος Ιωάννης (598 κ.) και Κουραμαδίτικα (72 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων